
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-4243/16 

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368, za otvaranje stečajnog postupka nad dužnikom RADEK GRADNJA d. o. o., Kutina, Slavonska 5a, OIB 19139880889, 21. rujan 2016.

r i j e š i o  j e

	Odbacuje se prijedlog predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, OIB 85821130368, za otvaranje stečajnog postupka nad dužnikom RADEK GRADNJA d. o. o., Kutina, Slavonska 5a, OIB 19139880889, od 10. svibnja 2016.
	
Obrazloženje

	Podneskom od 10. svibnja 2016. predlagatelj Financijska agencija (dalje: FINA) podnijela  je ovom sudu  prijedlog za otvaranje stečajnog postupka nad gore navedenom pravnom osobom.
	Podneskom od 3. kolovoza 2016. dužnik je dostavio Očevidnik o redoslijedu plaćanja s obračunatom kamatom, od 29. srpnja 2016., iz koje proizlazi da stečajni dužnik nije u blokadi.
	Zaključkom suda broj St-4243/16-4 od 23. kolovoza 2016. pozvana je FINA da dostavi su Potvrdu iz čl. 6 st. 2 Stečajnog zakona za gore navedenog dužnika.
	Podneskom od 29. koloovza 2016. FINA obavještava sud da dužnik na dan 26. kolovoz 2016., u Očevidniku redoslijeda osnova za plaćanje nema evidentiranih neizvršenih osnova za plaćanje.
	Tijekom postupka koji je pokrenut prijedlogom FINA-e, proizlazi da predlagatelj nije učinio vjerojatnim postojanje stečajnog razloga, a kako je to predviđeno odredbom čl. 109 st. 2 Stečajnog zakona. 
Slijedom navedenog, odlučujući o prijedlogu predlagatelja, valjalo je prijedlog odbaciti temeljem odredbe čl. 115 st. 2 Stečajnog zakona.
Zagreb, 28. siječanj 2016.

									SUDAC:
									Vesna Malenica v. r.  

POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

